cyanic-selkie/wikianc huggingface dataset:
Pul
Historia
As moedas emitidas con esta denominación entre 1925 e teñen os valores de 1, 2, 3, 5, 10, 20, 25 e 50 puls.
Aterinópsidos
Características
Posúen dúas aletas dorsais amplamente separadas, a primeira con espiñas brandas e a segunda cunha espiña seguida de radios brandos, o mesmo que a aleta anal; as aletas pectorais situadas nunha posición alta no corpo. Boca pequena terminal ou subterminal.
Friedrich Herlin
Obra
Herlin exerceu a súa actividade especialmente en Rothenburg ob der Tauber, onde se pode admirar a súa obra mestra, o "retablo dos doce apóstolos", erguido sobre do altar maior da igrexa de St. Jakob (Santiago) (1466). Da súa autoría é tamén un retablo sobre a vida de Cristo e a Adoración dos Magos en Bopfingen (1472) e mais un tríptico no que se representa a Virxe Nai co Neno, san Lucas e santa Margarida, en Nördlingen (1488). Todas estas obras levan a súa sinatura.
AgustaWestland AW189
Desenvolvemento
En outubro de 2017 Leonardo anunciou que estaba desenvolvendo unha nova versión do helicóptero, chamada AW189K, que estaría impulsada por dous motores turboeixo de 2 500 CV Safran Aneto-1K fabricados por Safran Helicopter Engines. A certificación da EASA para o AW189K agardábase entón para finais de 2018. En outubro de 2018 o prototipo do AW189K levaba acumuladas 105 horas en 90 voos, en camiño para unha certificación a finais de 2019. As operacións en ambientes quentes e de grande altitude poden beneficiarse dos 500 CV adicionais por motor. O consumo de combustible do Aneto podería ser un 10% maior que a do CT7 ao que substitue.
Béla Lugosi
Traxectoria
Ó contrario do que podemos ver no Ed Wood de Tim Burton, Lugosi non recibiu un trato de estrela en Plan 9. Con todo, si se lle mencionou como estrela invitada, debaixo de Tor Johnson, Vampira e Kenne Duncan.
Faleceu dun ataque ó corazón ós 73 anos en Los Angeles, California, mentres se atopaba sentado nunha cadeira o 16 de agosto de 1956. A lenda do terror falecía interpretando tamén na morte á súa personaxe máis querida e que máis satisfaccións lle dera na vida, o Conde Drácula. Lugosi, como ben indicaba o seu testamento, foi incinerado levando posto o seu disfrace de vampiro, no Holy Cross Cemetery de Culver City, California.
Manolo Escobar
Manuel García Escobar, nado en El Ejido (provincia de Almería) o 19 de outubro de 1931 e finado en Benidorm (provincia de Alacant) o 24 de outubro de 2013, coñecido como Manolo Escobar, foi un cantante e actor español.
Primeiros anos
Los Niños de García actuaban no cine do seu pai, nos entreactos obrigados do cambio de cinta de película. Dirixidos polo seu mestre, facían as delicias do público.
Naqueles tempos, proliferaban nos barrios as verbenas nas rúas e prazas, onde mozos e maiores se divertían tanto cos preparativos de colocar o taboado para a orquestra ou colocar faroliños e bombillas, como cos bailes e os cantes das actuacións. Nas verbenas organizábanse concursos de baile e de cante, e Manolo non deixaba pasar un: presentábase a todos os que podía, porque a súa ilusión seguía sendo cantar. Cancións de moda daquela época, de moitos cantantes famosos, que Manolo interpretaba cun estilo propio e cunha voz clara que entusiasmaba o público.
Comezos
Ó ano seguinte, Juanito Valderrama chamouno para levalo no seu espectáculo. Grazas a iso, Manolo percorreu toda España durante dous meses, en prazas de touros onde actuaba ante miles de persoas. O seu soño comezaba a facerse realidade. Tan seguro de si mesmo se viu, que cando Valderrama lle propuxo renovar o contrato, e aínda que as relacións entre ambos eran excelentes, Manolo rexeitou a oferta e decidiu montar o seu propio espectáculo.
Éxito
En 1963 iniciouse a súa carreira cinematográfica, coa película Los guerrilleros, carreira que continuou ata os anos 80, a razón dunha película por ano. Manolo actúa con naturalidade ante as cámaras. As personaxes que interpreta son simpáticas e do pobo chan, como el mesmo, e móvense arredor de belas e atractivas mulleres. E sempre hai un final feliz.
Club Voleibol Zalaeta
O Club Voleibol Zalaeta ou Fisiomás Zalaeta por motivos de patrocinio, é un equipo de voleibol da cidade da Coruña (Galiza). Actualmente compite na Superliga española 2 de voleibol feminino, a segunda categoría do voleibol nacional. Xoga os seus partidos como local no Polideportivo do Barrio das Flores da capital herculina.
MasterChef Junior España
Formato
A primeira edición só constou de 4 galas, que se aumentaron en dúas máis a partir da segunda edición, ante a boa aceptación do concurso.
A sementeira
dereita|miniatura|O sementador de [[Vincent van Gogh.]]
Bama, Touro
Etimoloxía
Do nome de Bama tense constancia por primeira vez no ano 912, como Vama. Derivaría do Galaico *uφamā- que significaría 'a máis baixa, o fondo' (en forma feminina). . Esta explicación aludiría a menor elevación da parroquia comparada coa contorna.
Partido Comunista de Liberación Nacional
Implantación social
Os membros do PCLN tiveron unha importante influencia no mundo sindical (Vigo, Ourense, O Morrazo, Compostela ou A Coruña) e presenza nas Comisións Labregas e en Mulleres Nacionalistas Galegas.
La Guineueta
Na parte norte do barrio atópase o polígono da Guineueta, constituído por edificios de catro plantas con pisos pequenos pero ben distribuídos. Un dos principais atractivos deste sector son os espazos axardinados existentes entre os bloques, que se realizaron durante os anos noventa e que converten o barrio nunha auténtica cidade xardín. Pero, quizais, o espazo estrela deste sector é o Parque da Guineueta, unha gran zona verde con configuración de parque clásico que achega unha nota de natura e frescura ao distrito.
Na parte sur do barrio atópanse os polígonos de vivendas de Barcinova e Calinova, construídos durante a década de 1960. Ambos grupos de vivendas atópanse separados polo paseo Valldaura, que coa súa remodelación realizada no ano 1998 converteuse nun eixo unificador das zonas norte e sur do barrio grazas ás súas amplas beirarrúas, os pavimentos de calidade, os espazos axardinados e a iluminación de deseño orixinal.
La Prosperitat
Historia
O barrio foi bautizado co mesmo nome da cooperativa que houbo durante a década de 1930 na parte máis meridional de Nou Barris. Prosperitat estaba situado sobre a vía do tren que despois sería a Avenida Meridiana. A cooperativa limitaba co antigo mas de Can Dragó e só había un pequeno conxunto de casas. Dentro do proxecto de expansión de construción de vivendas na cidade motivada polo importante aumento de poboación e promocionado polo propietario da masía, construíronse varias casas ata a chegada da guerra civil e algunhas aínda perduran.
250px|thumb|left|A praza Ángel Pestaña, no barrio. A partir de 1957 o Plan Comarcal permite elaborar plans parciais para desenvolver o crecemento do barrio. En pouco máis de 15 anos o barrio sufriu unha profunda transformación coa chegada dos inmigrantes procedentes do resto de España e da construción especulativa que provocou a desaparición dos soares.
HAL Dhruv
O Dhruv entrou en servizo no ano 2002. Está deseñado para cumprir os requerimentos tanto de operadores militares como civís, estando as versións militares desenvolvidas para as forzas armadas da India, mentres tamén se desenvolveu unha variante para uso civil e comercial. O helicóptero foi exportado nun primeiro momento a Nepal e a Israel.
O Cereixal, O Cereixal, Becerreá
O Cereixal é un lugar da parroquia do Cereixal no concello lugués de Becerreá na comarca dos Ancares. Segundo o IGE, en 2011 tiña 66 habitantes (32 homes e 34 mulleres).
Paseroideos
A súa distribución é case global, xa que ocupan toda a Rexión paleártica e toda América, estando ausentes soamente na Antártida.
Evolución
A separación evolutiva das diferentes ramas dos paseroideos non se precisou aínda totalmente, pero debe ser posterior á evolución das antigas anxiospermas, que comprendían diversas plantas non especializadas, pero que xa tiñan sementes rudimentarias, o que debeu ocorrer a finais do cretáceo, entre as eras mesozoica e cenozoica. O gran número de especies explicaríase entón por coevolución con estas plantas, que empezaron a producir unha gran variedade de froitos e sementes.
Bernard de Dryver
Traxectoria
Fixo unha tempada completa no Aurora UK Formula One Championship en 1979, pilotando un Fittipaldi, logrando varios podios e terminando cuarto no campionato.
Aínda está involucrado no deporte automóbil, máis recentemente nas GT Racing.
Illas
miniatura|dereita|250px|Localización do concello de Illas Illas é un concello do Principado de Asturias. Ten 1.018 habitantes repartidos nunha extensión de 25,51 km².
Nicolas-Louis de Lacaille
Traxectoria
Lacaille estudou teoloxía, matemáticas e astronomía no College de Lisieux de París. No ano 1739 foi axudante de Cassini no establecemento a Meridiana de París e en 1741 foi elixido membro da Academia de París. Durante os anos 1750-1754 dedicouse a estudar as estrelas e constelacións do hemisferio austral grazas ás viaxes que facía ao cabo de Boa Esperanza, a parte máis austral do continente africano. Tras este estudo publicou Coelum Australe Stelliferum a súa obra máis afamada.
Pobo fon
Os fon, tamén chamados fon nu, agadja ou dahomey, son un grupo étnico e lingüístico africano. Son o meirande grupo étnico de Benín, habitando principalmente a rexión do sur. Tamén habitan en menor medida no suroeste de Nixeria e en Togo. Falan a lingua fon, membro da familia das linguas gbe.
Arte culinaria
Necesidades
Os bebés e infantes necesitan a vitamina D, a cal tería que ser achegada pola comida pero, ó atoparse esta en baixa dispoñibilidade na porción cotiá, adóitaselles dar complementos vitamínicos. De igual modo, as mulleres necesitan un 77% de ferro máis que os homes polas perdas menstruais ou despois do parto, así como máis calcio na menopausa, para evitar no posible a aparición de osteoporose.
Análise multivariante da varianza
Onde aparecen as sumas de cadrados en análises de varianza univariante, aparecen na análise de varianza multivariante matrices definidas positivas. Os valores diagonales son o mesmo tipo de sumas de cadrados que aparecen na ANOVA univariante. Os valores de fóra da diagonal son as correspondentes sumas de produtos. Baixo supostos de normalidade sobre a distribución dos erros, a parte da suma de cadrados debida ós erros ten unha Distribución Wishart.
Pico Alcazaba
250px|miniatura|Vista da Alcazaba desde a Costa dos PresidiariosA Alcazaba é, con 3.371 metros é o quinto cume máis alto da Península Ibérica e terceiro da súa cordilleira. Está situado na provincia de Granada, en Andalucía, e pertence a Serra Nevada, na cordilleira Penibética.
David O. Russell
David Owen Russell, nado en Nova York o 20 de agosto de 1958 é un director, guionista e produtor cinematográfico estadounidense.
Alpes Escandinavos
As maiores alturas son as montañas Glittertind, de 2452 metros de altitude, e Galdhøpiggen de 2469 metros de altitude, ambas as dúas en territorio noruegués.
International Center of Photography
Historia
Kornél Friedmann fundou o centro na Musseum mile (Milla dos museos), zona da Quinta Avenida neoiorquina, chamada así polos numerosos museos que alí se concentran. A orixe do mesmo xorde pola necesidade de preservar a fotografía de reportaxe e especialmente o traballo do seu irmán Ernö Friedmann e de fotógrafos coma Werner Bischof, David Seymour, André Kertész, Leonard Freed e Dan Weiner. A consecuencia disto, en 1966 creouse unha fundación, a Fund for Concerned Photography,​ e en 1974 a súa sede.
Vilaia de Tamanrasset
Tamanrasset ou Tamanghasset (en lingua árabe ولاية تمنراست, lingua bérber Tamenγest) é a provincia máis extensa de Alxeria. A súa capital é Tamanrasset.
Love of Life
Ao igual que o seu predecesor, Love of Life estivo descatalogado durante moito tempo e non sería reeditado ata decembro de 2015. Seis dos once temas aparecen no recompilatorio Various Failures, e outros catro aparecen en Forever Burned. Polo tanto, estes dous recompilatorios conteñen todo o material deste álbum agás a composición de Jarboe "She Cries (For Spider)" e as transicións sen título entre cancións.
Carlos Acevedo
Carlos Acevedo Díaz, nado o 16 de xuño de 1976, é un tradutor galego.
Ruy López de Segura
Apertura Ruy López ou española
Os seus estudos sobre a Apertura Ruy López (chamada tamén española) foron fundamentais para o progreso do xogo. O tratado de xadrez do zafrense foi obxecto de numerosos estudos e considerouse como base fundamental da teoría xadrecística. A súa apertura segue vixente aínda e foi analizada e posta a proba na práctica do xadrez moderno polos máis grandes mestres. Aparece no seu tratado como Apertura IX.
Formulación da Apertura Ruy López:
Apertura: Italiana (variante pechada)
Coas brancas, Giovanni Leonardo Di Bona da Cutri; coas negras, Rodrigo Ruy López de Segura.
Concilio Vaticano Segundo
Segunda sesión (outono de 1963)
Tras ser elixido como Papa, Paulo VI continuou co labor conciliador do seu predecesor. O 29 de setembro facía público un documento no que estabelecía claramente os catro obxectivos do Concilio:
A Igrexa
Se cadra, a constitución máis importante de todo o Concilio Vaticano II foi Lumen Gentium.
Liturxia
Algo semellante ocorreu cos textos sagrados (a Igrexa comprometeuse a traducilos ás linguas de cada lugar).
Bilbo Bulseiro
Bilbo n'O hobbit
Polo camiño, Bilbo e os seus compañeiros son perseguidos polos Orcos, rescatados polas grandes aguias, axexados e capturados polas Grandes Arañas e tras ser liberados grazas a Bilbo, os Ananos son pechados nos alxubes do Rei dos Elfos do Bosque (que non era outro que Thranduil, o pai de Legolas, como se saberá por O Señor dos Aneis). Grazas ó enxeño de Bilbo, logran fuxir e chegar finalmente á Cidade do Lago.
Instituto Suízo de Bioinformática
Organización
O SIB é unha federación de grupos de investigación con bioinformáticos afiliados a institucións socias do SIB: as universidades de Basilea, Berna, Friburgo, Xenebra, Lausana, Lugano e Zürich, os Institutos Federais de Tecnoloxía en Lausana e Zürich, o Instituto Friedrich Miescher para a Investigación Biomédica, e a Escola de Xenebra de Administración de Empresas (HEG). Os grupos actuais de investigación do SIB están localizados en Basilea, Berna, Friburgo, Xenebra, Lausana, Lugano e Zürich.
Historia de Washington DC
Escolla como capital dos Estados Unidos
Washington escolleu, en 1791, unha área de 259 km² no Río Potomac, entre os Estados americanos de Maryland e Virxinia, onde estaba localizada a vila de Georgetown. O lugar escollido por Washington ficaba a apenas algúns quilómetros da súa casa, no Mount Vernon (Virxinia). Os Estados de Maryland e Virxinia cederon esta área para o goberno federal.
1865 a 1900
250px|miniatura|dereita|Washington en [[1876.]]
En 1888 foi inaugurado o Monumento de Washington.
1950 a 2000
En 1967, o entón presidente norteamericano, Lyndon Johnson, reorganizou o sistema gobernamental de administración do Distrito de Columbia, gobernado por un prefecto e un Consello municipal. Porén, tanto o prefecto como os membros do Consello municipal continuaron a ser escollidos polo presidente. Johnson escolleu a Walter Washington para ser o primeiro prefecto de Washington, que se converteu no primeiro afroamericano en gobernar unha cidade dos Estados Unidos.
En 1968, despois do asasinato de Martin Luther King, Washington foi sacudida por unha xigantesca manifestación popular, entre o 4 de abril e o 8 de abril. Máis de 20 mil persoas, a gran maioría afroamericanos da clase baixa, causaron numerosos vandalismos na cidade, o que afastou aínda máis as familias brancas da cidade e os afroamericanos da clase media, que se mudaron a cidades veciñas.
Henry Koster
Hermann Kosterlitz, nado en Berlín (Alemaña) o 1 de maio de 1905 e finado en Camarillo (California) o 21 de setembro de 1988 foi un director de cinema de orixe alemá que traballou nos Estados Unidos, coñecido como Henry Koster.
Xuízo do Prestige
O xuízo
Neste primeiro día de xuízo, varios activistas de Greenpeace penduraron da fachada de Expocoruña unha gran pancarta co lema Onde están os responsables? sobre as fotografías de Fernández de Mesa, Álvarez Cascos (daquela ministro de Fomento, departamento responsable de salvamento marítimo), Arias Cañete (ministro de Agricultura), Jaume Matas (ministro de Medio Ambiente) e Mariano Rajoy (vicepresidente de Goberno e responsable do gabinete de crise).
Bandeira dos Estados Unidos de América
A bandeira dos Estados Unidos de América, tamén chamada bandeira americana, consta de 13 barras horizontais, sete vermellas e seis brancas alternadas, e un rectángulo azul no cantón con 50 estrelas brancas. As 50 estrelas da bandeira representan os 50 estados do país, e as 13 barras representan ás Trece Colonias orixinais que se independizaron do Reino de Gran Bretaña e se converteron nos primeiros estados da Unión. Ten varios alcumes, como "Stars and Stripes" (estrelas e barras), "Old Glory" (vella gloria), e "The Star-Spangled Banner" (A bandeira das estrelas escintilantes).
Primeira bandeira
O nome de "Grand Union" foi aplicado por vez primeira por George Preble na súa historia da bandeira americana de 1872.
Pambas
Pambas foi un rei de Hatti do século –XXIII.
Liga Galega de Fútbol Gaélico 2013/14
Partidos
25 de xaneiro de 2014. Campo do Sergas (Santiago de Compostela)
1 de febreiro de 2014. Campo do Carrasco (Marcón-Pontevedra)
Xornada 7:
22 de febreiro de 2014. Estadio Municipal Monte da Vila (O Grove)
Xornada 9:
Historia de Luisiana
1803 - 1868
En 1804, o goberno americano decidiu dividir o territorio de Lousiana en territorios menores, e así, facilitar a súa administración. Así, Louisiana adquiriu moito do seu formato actual, coa división da Lousiana no Territorio de Orleáns (que se desenvolvería posteriomente na actual Lousiana) e o Distrito de Lousiana, que englobaba o resto da antiga colonia de Lousiana. O 10 de setembro de 1810, Lousiana adquiriu as súas fronteiras políticas actuais, despois da anexación forzada por parte de forzas militares americanas dun pequeno pedazo de terra de Florida, que entón estaba baixo control español.
Tudhaliyas IV
Traxectoria
Durante o reinado do seu pai foi sacerdote de Sausga en Samuha e de feito rei de Hakpis.
Tukultininurta I de Asiria atacou territorio hurrita pouco despois do -1240 e ocupou Isuwa que era vasalo hitita. Tudhaliyas non dubidou en declarar a guerra. O rei asirio reuniu ao seu exército en Taite. O exército hitita avanzou cara a Nihriya onde o foi atopar o exército asirio. O rei asirio repregou as súas tropas cara Sura, onde se librou a batalla que foi unha vitoria asiria e unha clara derrota hitita. Tudhaliyas retirouse a Alatarma, un pouquiño ao leste do Éufrates a posición descoñecida, probabelmente a Isuwa. O nome do rei de Isuwa non aparece nas inscricións.
Tudhaliyas fundou a cidade alta de Hattusa, que dobrou o tamaño da cidade (1 km2) e encheuna de templos (uns 30) dedicados a deuses hititas ou hurritas. Pénsase que quería controlar aos cidadáns levando a todos os seus á capital, cousa que tiña que ser moi impopular.
Análise da varianza
Modelo de efectos aleatorios
Os modelos de efectos aleatorios úsanse para describir situacións nas que ocorren diferenzas incomparables no material ou grupo experimental. O exemplo máis simple é o de estimar a media descoñecida dunha poboación composta de individuos diferentes e na que esas diferenzas se mesturan cos erros do instrumento de medición.
Ducado de Roma
Das orixes ao século VII
Para o emperador, o papa era un funcionario (a súa elección debía ser aprobada por Constantinopla para ser válida). Pero para o pobo, desde a época de Gregorio Magno (590-604), e se cadra aínda antes, convertérase na máxima autoridade civil da Urbe e do Ducado. Gregorio Magno dedicárase á defensa de Roma promovendo a creación dunha milicia local (exercitus), constituída inicialmente polas scholae (que reunían os residentes de varias nacionalidades), polas corporacións de oficios e polas asociacións de barrios.
O papa Sabiniano no 604-606 fixera fronte á carencia de provisións de gran vendendo as reservas da igrexa, exercendo de feito as funcións de prefectus urbis; o papa Honorio (625-638) encargouse do mantemento do recinto amurallado e do acueduto da cidade.
A caída do Exarcado
Por segunda vez o papa desempeñou o papel de representante supremo dos ex-territorios bizantinos no Lacio.
A doazón do Ducado ao Patrimonio de San Pedro
Co ascenso de Aistolfo ao título de Rei de Italia e dos longobardos os xermanos retomaron unha política expansionista a expensas dos "romanos" (entendidos como a suma de latinos e bizantinos). No 751 Aistolfo conquistou Istria e Rávena asentándose na sé do exarcado e adquirindo os títulos palatinos relacionados. As ameazas do rei Aistolfo acadaron tamén Roma: pretendía de feito do papa Estevo III o pagamento dos tributos polas doazóns recibidas dos seus predecesores; no 753 chegou a conquistar Ceccano (Val Latino). Estevo III pediu daquela a intervención dos francos de Pipino o Breve. Malia que Aistolfo cercou despois máis veces Roma, foi vencido pola invasión do soberano de alén os Alpes que o obrigou a pagar un tributo ao reino dos francos e a ceder so a soberanía do pontífice o Exarcado de Italia, a Pentápole e o corredor con Perugia.
Teoría feminista
Historia
O rexurdimento do activismo feminista a finais dos anos 1960 foi acompañado por unha literatura emerxente dos asuntos que se puideron considerar asuntos relacionados coas femias, como asuntos da terra e a espiritualidade, e o activismo ambiental.
Isto creou unha atmosfera propicia á reactivación do estudo de e debate sobre a matricentricidade, como un rexeitamento do determinismo, como Adrienne Rich e Marilyn French, mentres para as feministas socialistas como Evelyn Reed, o patriarcado mantivo as propiedades do capitalismo.
Migración das aves
A migración das aves é o movemento regular estacional que fan moitas especies de aves, xeralmente na dirección norte-sur/sur-norte seguindo unha ruta de voo, entre os seus territorios de cría e os de invernada. Moitas especies de aves migran, o que lles supón un custo en predación e mortalidade, incluíndo a caza polos humanos. A migración está impulsada principalmente pola dispoñibilidade de comida, aínda que tamén inflúen outros factores. Ocorre principalmente no hemisferio norte, onde as aves canalizan a súa migración por rutas específicas determinadas por barreiras naturais como o mar Mediterráneo ou o Caribe.
Jackie Brenston
Traxectoria
Phillips pasoulle as gravacións ao selo Chess Records de Chicago, que editou "Rocket 88" baixo o nome de "Jackie Brenston and his Delta Cats", en vez de co nome de Turner. A gravación acadaría en pouco tempo o número 1 na lista de R&B da Billboard e estivo nesa posición ao redor dun mes. Phillips posteriormente afirmou que esta fóra a primeira gravación de rock and roll, e isto foi comunmente repetido por outros a pesar de que existen outros candidatos. Phillips usou o éxito da canción para crear Sun Records o ano seguinte.
Migración das aves
Padróns xerais
miniatura|Atopáronse esqueletos de [[pato rabilongo no alto dos Himalaias]]
As aves voan durante a migración a varias altitudes. Unha expedición ao Monte Everest encontrou esqueletos de pato rabilongo (Anas acuta) e de mazarico rabinegro (Limosa limosa) a 5 000 m de altura no glaciar de Khumbu. O ganso Anser indicus foi detectado por GPS voando a 6 540 m ao cruzar os Himalaias, e ademais ten a maior velocidade ascensional de calquera ave. Informes illados de voos desta ave aínda máis altos non foron confirmados debidamente. As aves mariñas voan a baixa altura sobre a auga pero gañan altura cando cruzan a terra, e obsérvase o padrón inverso en aves terrestres. Porén, a maioría das migracións das aves son de entre 150 e 600 m. Os rexistros de aviación sobre choques con aves nos Estados Unidos indican que a maioría das colisións ocorren por debaixo dos 600 m e case ningunha por riba dos 1 800 m.
Comportamento migratorio nocturno
Os migrantes nocturnos toman terra pola mañá e poden alimentarse en terra durante uns poucos días antes de continuar coa migración. Estas aves son denominadas migrantes de paso nas rexións onde aparecen durante breve tempo entre a orixe e o destino.
En limícolas
miniatura|[[Mazarico rubio (Limosa lapponica)]]
Momento da migración
En especies polixinias con considerable dimorfismo sexual, os machos tenden a regresar antes dos sitios de cría que as femias. Isto denomínase protandria.
Orientación e navegación
A navegación animal está baseada en diversos sentidos. Moitas aves usan un compás solar. Usar o sol para determinar a dirección implica ter que facer unha compensación baseada no tempo. A navegación noutros casos está baseada nunha combinación doutras habilidades como a de detectar os campos magnéticos (magnetocepción), uso de puntos de referencia visuais xeográficos e pistas olfactivas.
Cambio climático
Os cambios climáticos a grande escala, como os que se experimentaron no pasado da Terra, espérase que ten un efecto sobre a elección do momento da migración. Os estudos mostraron unha variedade de efectos, incluíndo o cambio no momento da migración, reprodución e as variacións na poboación.
Técnicas de estudo
Os estudos de comportamento de orientación foron realizados tradicionalmente usando variantes dun dispositivo chamado funil de Emlen, que consiste nunha gaiola circular coa parte superior cuberta con cristal ou pantalla de arame para que sexa visible o ceo ou para que o dispositivo se coloque nun planetario ou con outros controis sobre os sinais ambientais. O comportamento de orientación das aves dentro da gaiola estúdase cuantitativaemnte usando as marcas de distribución que as aves deixan nas paredes da gaiola. Outras estratexias utilizadas nos estudos de pombas que regresan a casa usan a dirección na cal as aves desaparecen polo horizonte.
Ameazas e conservación
A caza ao longo das rutas de migración ameaza algunhas especies de aves. As poboacións de grúa siberiana (Leucogeranus leucogeranus) que invernaban na India diminuíron debido á caza ao longo da ruta, especialmente en Afganistán e Asia central. As aves foron vistas por última vez nos seus territorios favoritos de invernada do Parque Nacional de Keoladeo en 2002. Estruturas como as liñas de alta tensión, muíños de enerxía eólica e plataformas petrolíferas no mar tamén afectan as aves migratorias. Outros perigos son a contaminación, tormentas, incendios forestais e destrución do hábitat ao longo das rutas migratrorias, que impiden que os migrantes atopen comida nos sitios de parada. Por exemplo, na vía migratoria desde o leste de Asia a Australasia, ata o 65% dos hábitats intermareais claves no pescozo de botella da migración no mar Amarelo foron destruídos desde a década de 1950.
Papahdilmah
Papahdilmah foi rei dos hititas fillo de Pusarrumas. O seu nome era hático. Disputou o trono ao seu cuñado Labarnas que fora designado herdeiro, pero debeu ser derrotado, pois Labarnas chegou a rei.
Horacio Valcárcel
Horacio Valcárcel Villar, nado en Rábade en 1932, e finado en Madrid o 7 de maio de 2018, foi un guionista de cinema e de televisión, e ocasionalmente director de cine galego.
Django Reinhardt
Jean Baptiste Reinhardt, coñecido como Django Reinhardt, nado en Liberchies o 23 de xaneiro de 1910 e finado en Fontainebleau o 16 de maio de 1953 foi un guitarrista belga de jazz de orixe xitana sinti. Trátase do primeiro músico de jazz orixinario de Europa que exerceu unha influencia similar á dos grandes artistas estadounidenses. A súa música é o resultado da fusión entre o swing e a tradición musical xitana do leste europeo, o que se coñece en inglés co nome de Gypsy jazz e en francés como Jazz manouche (Jazz xitano).
Asasinato no Orient Express
No ano 2000 a editorial Galaxia publicou a versión en lingua galega, tradución de Alberto Álvarez Lugrís. Outra edición en galego, do mesmo tradutor, apareceu en 2005 na Biblioteca Galega de Clásicos Universais de La Voz de Galicia.
Os feitos
O famoso detective privado Hercule Poirot regresa ao Reino Unido a bordo do Orient Express dende Istambul. Nesa época do ano, en pleno inverno, o tren adoita ir case baleiro, pero nesa ocasión vai infrecuentemente cheo e Poirot só consegue unha liteira grazas ao seu amigo monsieur Bouc, director da Compagnie Internationale des Wagons-Lits. Cando un tal Sr. Harris non se presenta, Poirot consegue ocupa o seu lugar, xunto a un mozo estadounidense chamado Héctor MacQueen, e a segunda noite, consegue un compartimento para el só, que lle cede monsieur Bouc. miniatura|Habitación 411 da Pera Palace Hotel en [[Istambul, onde se cre que Agatha Christie escribiu Asasinato no Orient Express.]] Durante a viaxe, un millonario estadounidense chamado Mr. Ratchett que tamén se atopa no tren, dille a Poirot que a súa vida está en perigo e móstralle unha pequena pistola que leva sempre consigo para protexerse. Tamén lle di que quere contratalo para que pescude quen o está ameazando, pero Poirot négase porque "non lle gusta a súa cara".
A solución
Cada sospeitoso deu unha puñalada a Ratchett, polo que non se sabe quen lle deu a puñalada que o matou. Doce dos conspiradores participaron como un xurado de doce persoas, co conde Andrenyi actuando en lugar da súa esposa, xa que ela, ao ser a tía de Daisy, fose a principal sospeitosa. Unha liteira foi reservada cun nome ficticio –Harris– polo que só a vítima e os conspiradores estarían a bordo, pero o compartimento do lado do de Ratchett estaba reservado para un director da Compañía.
Personaxes
A vítima:
Importancia literaria e recepción
En The New York Times Book Review do 4 de marzo de 1934, Isaac Anderson terminou a súa crítica dicindo que "Os acertos do gran detective belga son máis que astutos; son positivamente milagrosos. Aínda que o argumento do asasinato e a súa resolución parecen imposibles, Agatha Christie contribuíu para facelos convincentes para o seu tempo; pode un adicto ás novelas de misterio pedir máis que iso?"
Murder on the Orient Express (2001)
É unha adaptación da novela nunha película feita para televisión, a cal foi estreada en 2001, con Alfred Molina personificando a Poirot.
Murder on the Orient Express (2017)
Murder on the Orient Express é un filme estadounidense baseado nesta novela de Agatha Christie. Foi protagonizada por Kenneth Branagh como Hércules Poirot, xunto a Penélope Cruz, Willem Dafoe, Judi Dench, Johnny Depp, Josh Gad, Derek Jacobi, Leslie Odom Jr., Michelle Pfeiffer e Daisy Ridley. Este filme é a cuarta adaptación da novela, tralo de 1974, a adaptación televisiva en 2001 e un episodio da serie Agatha Christie's Poirot en 2010.
Cloaca Máxima
A Cloaca Máxima era unha rede de sumidoiros construída en Roma que atravesaba o Foro e desaugaba no río Tíber.
Macaón
O seu hábitat comprende dende o nivel do mar ata os 2.000 metros, en prados e zonas floreadas.
A eiruga do Papilio machaon é moi rechamante e, se é irritada, pode facer saír polo seu extremo anterior un órgano de defensa glandular de cor laranxa chamado osmaterium. A crisálide é xeralmente de cor verde ou gris parda.
Turquía
Toponimia
O primeiro uso do termo /türk/ o /türük/ figura nas inscricións de Orkhon da Asia Central.
Forzas armadas
As forzas armadas turcas compóñense do exército de terra, a armada e a forza aérea. A xendarmería e a garda costeira funcionan como partes do Ministerio do Interior nos tempos de paz, a pesar de que están subordinados ao exército de terra e á armada respectivamente.
Dereitos humanos
O 20 de maio de 2016, o parlamento turco retirou a inmunidade de case unha cuarta parte dos seus membros, incluídos 101 deputados do partido pro-kurdo HDP e o partido principal de oposición, o CHP. En reacción ao golpe de estado errado o 15 de xullo de 2016, máis de 160,000 xuíces, profesores, policías e funcionarios foron suspendidos ou destituídos, 77,000 foron formalmente arrestados, e 130 organizacións de prensa, incluíndo 16 emisoras e 45 xornais, foron pechados polo goberno turco. Ademais, tamén foron arrestados 160 xornalistas.
Xeoloxía
O relevo variado de Turquía é resultado de diversos movementos terrestres complexos que formaron a rexión ao longo de millóns de anos e que aínda producen sismos e erupcións volcánicas. O Bósforo e os Dardanelos formáronse polas fallas xeolóxicas que fendían Turquía e que permitiron a creación do Mar Negro. Outra falla que cruza o norte do país, de oeste a leste, causou o terremoto de 1999.
Cidades
miniatura|[[Ancara que ten unha poboación de 5.270.575 habitantes é a capital da República de Turquía.]] A capital de Turquía é Ancara, mais a capital histórica é Istambul (antiga Constantinopla), que é ao mesmo tempo o centro financeiro, económico e cultural do país. Outras cidades importantes son Esmirna, Bursa, Adana, Trebisonda, Malatya, Gaziantep, Erzurum, Kayseri, İzmit (Kocaeli), Konya, Mersin, Eskişehir, Diyarbakır, Antalya e Samsun. Aproximadamente o 68 % da poboación de Turquía vive en centros urbanos. No total, 12 cidades teñen poboacións que exceden os 500.000 hab. e 48 cidades teñen máis de 100.000 hab.
Darren Collison
Traxectoria
O 28 de xuño de 2019, anunciou a súa retirada da NBA.
Igrexa de Santo Estevo de Ribas de Miño
miniatura|200px|Pórtico. miniatura|200px|Vista da ábsida. miniatura|200px|Epifanía. miniatura|200px|Frescos no muro norte. miniatura|200px|Sartego co escudo de [[Monforte de Lemos.]]
Arquiduque
Austria
E iso porque o duque Rodolfo IV intentaba incrementar a influencia política dos Habsburgos na escena europea, tratando de establecer relacións co emperador Carlos IV de Luxemburgo e aumentar o respecto dos gobernantes austríacos. Rodolfo IV non pertencía aos sete príncipes-electores, que —conforme o ditado pola Bula Dourada de 1356— tiña o poder de elixir ao Emperador.
A Austria moderna permaneceu como Arquiducado até 1918. A súa base era a Alta e a Baixa Austria. Despois da desaparición de Sacro Imperio, en 1804, estabeleceuse o título de emperador de Austria coa proclamación do Imperio Austríaco, e o Arquiducado estaba formalmente subordinado ao emperador, a pesar de ser a mesma persoa.
Merops persicus
Descrición
miniatura|300px|left|Thumamah, KSA 1992 miniatura|Ovos de M. persicus. miniatura|M. persicus cunha libélula. miniatura|M. persicus.
Antonio Casas
Traxectoria
Para a televisión interveu con asiduidade en espazos como Estudio 1 e Novela, e nos seus últimos anos nas series Cervantes e La máscara negra.
ESA Vigil
Carga
As naves deberán transportar diferentes tipos de instrumentos de teledetección (ópticos, para a observación distante, e in situ, para a observación do propio contorno da nave), que aproveitan a experiencia das misións SOHO, STEREO e Solar Orbiter.
Costa de Almería
Dentro da Costa de Almería poden atoparse destinos turísticos como Vera, Mojácar, Roquetas de Mar ou Almerimar, e espazos naturais como o Parque Natural do Cabo de Gata-Níjar, a Paraxe Natural Punta Entinas-Sabinar, ou a Illa de San Andrés, entre outros.
Castro de Leiro
Morfoloxía
O recinto ten 108 metros de diámetro no eixo NO-SE e 88 no eixo NE-SO.
Cadea trófica
Niveis tróficos dun ecosistema
Nunha biocenose ou comunidade biolóxica existen diferentes niveis tróficos como son os seguintes: dereita|miniatura|150px|Os fungos son descompoñedores que fan un papel moi importante de reciclaxe cara o bo funcionamento das cadeas tróficas En moitas especies distintas, as categorías de individuos poden ter diferentes maneiras de nutrirse, que nalgúns casos as situarían en distintos niveis tróficos. Por exemplo as moscas da familia Sarcophagidae, son colleitadoras de néctar e outros líquidos azucrados durante a súa vida adulta, pero mentres son larvas a súa alimentación típica é a partir de cadáveres (están entre os “vermes” que se desenvolven durante a putrefacción). Os anuros (rás e sapos) adultos son carnívoros, pero as súas larvas, os cágados, roen as pedras para obter algas. Nos mosquitos (fam. Culicidae) as femias son parasitas hematófagas de animais, pero os machos empregan o seu aparato bucal picador para alimentarse de zume vexetal.
Pirámides tróficas
Este fenómeno adoita manifestarse indirectamente tamén cando se censan ou recontan os individuos de cada nivel, pero aquí as excepcións son máis frecuentes e teñen que ver coas grandes diferenzas de tamaño entre os organismos e cos distintos tempos de xeración, dando lugar a pirámides invertidas. Así nalgúns ecosistemas os membros dun nivel trófico poden ser moito máis voluminosos e/ou de ciclo vital máis largo que os que dependen deles. É o caso que observamos por exemplo en moitas selvas ecuatoriais onde os produtores primarios son grandes árbores e os principais fitófagos son formigas; nun caso así o número máis pequeno representa o nivel trófico máis baixo. Tamén se inverte a pirámide de efectivos cando as biomasas dos membros consecutivos son semellantes, pero o tempo de xeración é moito máis breve no nivel trófico inferior; un caso así pode darse en ecosistemas acuáticos onde os produtores primarios son cianobacterias ou nanoprotistas. Tamén podemos atopar a relación da enerxía e os niveis tróficos: nesta sucesión de etapas, nas que un organismo se alimenta e é devorado, a enerxía flúe dende un nivel trófico a outro. As plantas verdes ou outros organismos que realizan a fotosíntese utilizan a enerxía solar para elaborar hidratos de carbono para as súas propias necesidades. A meirande parte desta enerxía química procésase no metabolismo e pérdese en forma de calor na respiración. As plantas converten a enerxía restante en biomasa, sobre o chan como tecido leñoso e herbáceo e baixo como raíces. Por último, este material, que é enerxía almacenada, se transfire ó segundo nivel trófico que comprende os herbívoros que pastan, os descompoñedores e os que se alimentan de detritos. Se ben a maior parte da enerxía asimilada no segundo nivel trófico pérdese de novo en forma de calor na respiración, unha porción convértese en biomasa. En cada nivel trófico os organismos converten menos enerxía en biomasa que a que reciben. Polo tanto, cantos máis pasos se produzan entre o produtor e o consumidor final, a enerxía que queda dispoñible é menor. Rara vez existen máis de catro elos, ou cinco niveis, nunha rede trófica. Co tempo, toda a enerxía que flúe a través dos niveis tróficos pérdese en forma de calor. O proceso por medio do cal a enerxía perde a súa capacidade de xerar traballo útil denomínase entropía.
Problemas nas cadeas tróficas
Caso de ter desaparecido un elo da cadea, isto pode ter consecuencias en todo o ecosistema, xa que poden darse as seguintes situacións: Todo isto leva a conclusión de que as redes tróficas son mellores para solucionar estes problemas xa que os individuos da rede están conectados por varios camiños, e no caso de faltar un elo pódese empregar un camiño alternativo.
Pazo do Faramello
Emprégase actualmente como lugar de celebracións, xuntanzas, vodas etc. O seu actual propietario, Gonzalo Rivero de Aguilar, vive no pazo e acostuma servir de guía aos visitantes.
Radio Vaticana
Transmisións
En cada país elixen unha ou dúas emisoras nas cales a unhas horas conectan con Radio Vaticano na versión do seu idioma e o resto do día é a emisora correspondente do país que sexa.
Servizos en linguas estranxeiras
Os servizos en onda curta analóxica son: albanés, árabe (África, Europa), amárico, armenio, alemán, belaruso, búlgaro, checo, chinés, croata, eslovaco, esloveno, español (África, América hispana, España), esperanto (Europa), francés (África, América, Europa), hindi, húngaro, inglés (África, América do norte, India, Australia, Filipinas, Europa), italiano (África, Europa), suahili, linguas escandinavas, letón, lituano, malayalam, polaco, portugués (África, Brasil, Portugal), romanés, ruso, somalí, támil, tigriña, ucraíno, urdu e vietnamita.
Skol
Historia
Chegou a Brasil no ano 1967 e na actualidade é a cervexa máis vendida naquel país. É un dos maiores patrocinadores de eventos e mantén no mercado cervexas tipo pilsen, de barril e cervexa con limón, producidas todas elas pola firma AmBev. Como marca, Skol é a cuarta máis valiosa do Brasil.
Biblia Kennicott
Contexto histórico
Poucos anos despois da realización da Biblia, en 1492, os Reis Católicos asinaron en Granada o chamado Decreto da Alhambra, que obrigou as persoas que profesasen a relixión xudía a abandonar o reino ou a converterse ao cristianismo. Este feito provocou o exilio de moitas familias hebreas, a moitas das cales se lles perdeu a pista, como no caso da familia Hayyim, cuxo apelido aparece en distintas partes de Europa, en Turquía e en Palestina, aínda que se descoñece se se trata de descendentes dos iluminadores coruñeses, ou se estes morreron na Coruña ou marcharon de España.
Historia
Aínda que en 2015 se chegou a especular coa posibilidade de que o exemplar orixinal fose cedido por un tempo para ser depositado nunha institución da cidade, finalmente non se chegou a concretar un acordo.
Características xerais e caligrafía
O volume consérvase nun estoxo de coiro que puido ser realizado polo propio escribán, polo que se deduce dunha frase críptica que figura no colofón.
Plan Galicia
Obxectivos do Plan Galicia
Os seus obxectivos eran:
Reaccións políticas
A principal crítica formulada polas forzas políticas da oposición foi a ausencia de prazos temporais, que convertían o Plan nunha declaración de boas intencións e mera propaganda do Goberno. Nestas condicións resulta imposible valorar o grao de cumprimento ó longo dos anos.
O Consello de Ministros no que se aprobou celebrouse no Palacio de María Pita, casa do concello da Coruña. Entre o público asistente á roda de prensa subseguinte estiveron presentes Fraga, Paco Vázquez (alcalde da Coruña) e Martín Villa (nomeado días antes Comisionado do Goberno para a catástrofe do Prestige).
Gran turismo
Abreviatura GT
Entre as moitas variacións de GT están:
Competicións de gran turismo
Hoxe en día o termo gran turismo é sinónimo de automóbiles deportivos en versión de carreiras (incluso as que non se axustan á definición dada máis arriba) que participan en automobilismo deportivo, incluíndo as carreiras de resistencia que son a maior parte delas, mentres que as restantes son carreiras curtas, como é o caso do Campionato FIA GT, a maioría dos principais campionatos nacionais de gran turismo, e a monomarca Supercopa Porsche. Tamén é habitual que os gran turismo compitan simultaneamente con sport prototipos.
As 24 Horas de Le Mans é a carreira de gran turismo máis importante do mundo. Outras carreiras de relevancia son as 24 Horas de Daytona, as 12 Horas de Sebring e a Petit Le Mans. Todas elas salvo as 24 Horas de Daytona forman parte da Copa Intercontinental Le Mans, onde ademais de gran turismos participan sport prototipos.
Selenoproteína
Distribución nas especies
As selenoproteínas existen en todas os dominios de seres vivos: eucariotas, bacterias e arqueas. Entre os eucariotas, as selenoproteínas son comúns nos animais, pero son raras ou están ausentes nos filos doutros reinos (identificouse unha na alga verde Chlamydomonas, pero non se atopou ningunha nas plantas ou nos fungos). Entre as bacterias e as arqueas, as selenoproteínas están só presentes nalgúns grupos. Estas observacións foron confirmadas recentemente por análises de xenomas completos, que mostraron a presenza ou ausencia de xenes de selenoproteínas e xenes accesorios para a síntese de selenoproteínas en cada organismo.
Felixberto Camacho Flores
Traxectoria
Durante o seu pontificado preocupouse da educación das nenas, e continuou o labor do seu predecesor impulsando a feminina Academia de Nosa Señora de Guam. Impulsou tamén un novo hospital, coa intención de que completara ao público Guam Memorial Hospital, mais aos dous anos foi vendido ao goberno. No eido político, involucrouse nas negociacións pola regularización do status das Marianas do Norte e da súa relación cos Estados Unidos de América, que finalizaron cando pasaron a ser un estado libre asociado.
Ghe (cirílico)
Algúns lingüistas propuxeron a súa reintrodución no belaruso, proposta non apoiada polo goberno.
Serbia e Montenegro
Serbia e Montenegro foi un estado federal situado nos Balcáns, descendente directo da Iugoslavia e composto polas repúblicas da Serbia e de Montenegro. Confinaba ao norte con Hungría, ao leste con Romanía e Bulgaria, ao sur coa Macedonia do Norte e Albania e ao oeste co mar Adriático (a través do cal contactaba con Italia), Bosnia e Hercegovina e Croacia. A capital do país era a cidade de Belgrado.
Sounds of the Universe
Ao igual que no álbum anterior, Playing the Angel, Dave Gahan compuxo novamente tres cancións con Christian Eigner e Andrew Phillpott: "Hole to Feed", "Come Back" e "Miles Away/The Truth Is". "Spacewalker" e a canción extra "Esque" son instrumentais. Martin Gore comparte as voces principais con Grahan en "In Chains", "Peace" e "Little Soul", e canta como voz princial en "Jezebel" e a cara B "The Sun and the Moon and the Stars" do segundo disco do box set de luxo. A cara B "Oh Well" é o primeiro tema composto conxuntamente por Gore e Gahan.
O álbum foi editado por Capitol Records nos Estados Unidos e por EMI no Canadá, sendo a primeira vez que o catálogo da banda era distribuído por EMI dentro de Norteamérica, onde os anteriores traballos foran distribuídos por Sire Records e Reprise Records, que formaban parte do Warner Music Group.
Xoaquín Álvarez Corbacho
Traxectoria
As súas investigacións centrábanse na teoría do federalismo fiscal, as facendas territoriais, a economía da educación e os efectos económicos das infraestruturas do transporte. Foi un experto en municipalismo.
Linguas románicas
miniatura|300px|As linguas románicas de Europa. [[Ficheiro:Detailed SVG map of the Romance-speaking world.svg|miniatura|300px|As linguas románicas no mundo.
O termo
A evolución do latín vulgar cara ás linguas románicas dátase grosso modo do xeito seguinte:
Clasificación
As linguas románicas divídense fundamentalmente en dúas ramas e oito grupos segundo unha tipoloxía lingüística areal:
Sistema verbal
As conxugacións latinas modificáronse profundamente, principalmente pola creación de tempos compostos: así o francés j'ai chanté ou castelán he cantado veñen dun habeo cantatu(m) vulgar, que non existe en latín clásico. O uso de verbos auxiliares ser e haber, é notable: o latín xa usaba ser na súa conxugación, pero non de forma tan sistemática como nas linguas románicas que xeneralizaron o seu uso para crear un xogo completo de formas compostas respondendo ás formas simples. Xeralmente as formas compostas marcan o aspecto finalizado da acción.
O léxico do latín vulgar
O latín vulgar e o latín clásico non difiren só en aspectos fonolóxicos e fonéticos, senón que tamén polo léxico; as linguas románicas, de feito, non usan máis que en proporción variable o vocabulario clásico. A miúdo retéñense termos populares, eliminando os propios da lingua máis culta.
As razóns da diversidade das linguas románicas
A estas dúas razóns xúntase a presenza de substratos: linguas faladas inicialmente nunha zona e recubertas doutra, non deixando máis que trazos dispersos, tanto no vocabulario como na gramática ou na pronunciación na lingua de chegada. Así, o substrato galo en francés deixa unhas 180 palabras como braies, char ou pico e estaría na orixe do paso do son /u/ (do latín luna) a /y/ (de lune).